ลงทะเบียน เราเที่ยวด้วยกัน คึกคัก แนะวิธีคำนวณค่าที่พัก ทริปนี้จ่ายกี่บาท
แนะลงทะเบียน เราเที่ยวด้วยกัน โปรดรอ SMS แจ้งผลภายใน 3 วัน ก่อนยืนยันตัวตนผ่านแอปฯ เป๋าตัง พร้อมแนะวิธีคำนวณค่าใช้จ่ายห้องพัก และe-Voucherหลังจากเปิดให้ประชาชนลงทะเบียนเข้าร่วมมาตรการ เราเที่ยวด้วยกัน ผ่านทางเว็บไซต์ www.เราเที่ยวด้วยกัน.com เมื่อวันที่ 15 กรกฎาคม 2563 เป็นวันแรก ซึ่งพบว่ามีประชาชนให้ความสนใจลงทะเบียนจำนวนมากนั้นทั้งนี้ นายลวรณ แสงสนิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า การลงทะเบียนนี้เป็นขั้นตอนแรกเพื่อแสดงความประสงค์เข้าร่วมรับสิทธิตามมาตรการ โดยระบบจะตรวจสอบข้อมูลและแจ้งผลการลงทะเบียนทาง SMS ภายใน 3 วัน เมื่อได้รับ SMS แจ้งผลแล้ว จึงจะสามารถเริ่มยืนยันตัวตนบนแอปพลิเคชัน เป๋าตัง ได้สำหรับการจองห้องพักสามารถเริ่มได้ตั้งแต่วันเสาร์ที่ 18 กรกฎาคม 2563 เป็นต้นไป โดยจะต้องจองล่วงหน้า 3 วันก่อนเข้าพัก ซึ่งการได้รับสิทธิจะเกิดขึ้นเมื่อมีการจองห้องพักและชำระเงิน (60%) เรียบร้อยแล้วนอกจากนี้ โฆษกกระทรวงการคลังยังได้ยกตัวอย่าง การสนับสนุนค่าห้องพักและ e-Voucher สำหรับค่าอาหาร/สถานที่ท่องเที่ยวในจังหวัดที่ไม่ใช่จังหวัดทะเบียนบ้านของตนเอง นั่นคือ กรณีสนับสนุนค่าห้องพัก ค่าห้องพักต่อคืน (บาท) ประชาชนจ่ายจริง 60% รัฐสนับสนุน 40% สูงสุด 3000 บาท ยกตัวอย่าง- กรณีห้องพักราคา 4000 บาทต่อคืน ประชาชนจ่ายจริง (60%) คือ 2400 บาทต่อคืน และรัฐสนับสนุน (40%) คือ 1600 บาทต่อคืน - กรณีห้องพักราคา 7500 บาทต่อคืน ประชาชนจ่ายจริง 4500 บาทต่อคืน โดยรัฐสนับสนุนให้ 3000 บาทต่อคืน- กรณีห้องพักราคา 10000 บาทต่อคืน ประชาชนจ่ายจริง 7000 บาทต่อคืน และรัฐสนับสนุนให้ 3000 บาทต่อคืนสำหรับกรณีสนับสนุน e-Voucher สำหรับค่าอาหาร/สถานที่ท่องเที่ยว ได้กำหนดเงื่อนไขคือ ประชาชนจ่ายจริง 60% โดยรัฐบาลจะจ่าย e-Voucher สนับสนุน 40% ยกตัวอย่าง- ค่าใช้จ่าย 1000 บาท ประชาชนจ่ายจริง (60%) 600 บาท โดยรัฐบาลจะจ่ายสนับสนุน (40%) 400 บาท- ค่าใช้จ่าย 1500 บาท ประชาชนจ่ายจริง 900 บาท โดยรัฐบาลจะจ่ายสนับสนุน 600 บาท- ค่าใช้จ่าย 2500 บาท ประชาชนจ่ายจริง 1500 บาท โดยรัฐบาลจะจ่ายสนับสนุน 1000 (กรณีมี e-Voucher สะสมเพียงพอ)สอบถามเพิ่มเติม เราเที่ยวด้วยกัน Call Center 02-111-1144 หรือ Tourist Hotline 1672 เบอร์เดียวเที่ยวทั่วไทย.
แนะลงทะเบียน เราเที่ยวด้วยกัน โปรดรอ SMS แจ้งผลภายใน 3 วัน ก่อนยืนยันตัวตนผ่านแอปฯ เป๋าตัง พร้อมแนะวิธีคำนวณค่าใช้จ่ายห้องพัก และ e-Voucher
เราเที่ยวด้วยกัน,ลงทะเบียนเราเที่ยวด้วยกัน,www.เราเที่ยวด้วยกัน.com,เที่ยวปันสุข,ลงทะเบียนเที่ยวปันสุข,โครงการเราเที่ยวด้วยกัน,ลงทะเบียนเที่ยว,ข่าวทั่วไป